钦定古今图书集成/明伦汇编/氏族典/第488卷 > 谢绶
## 钦定古今图书集成/明伦汇编/氏族典/第488卷 > 谢绶

按《万姓统谱》：“绶字朝章，朝城人。成化进士，累官南京
御史。时宦官蒋琮怙宠恣肆，起第凿金陵雨花台。绶
劾之，琮死狱中。按两浙织造罗绮费巨万，悉奏止之。
进湖广副使。逆瑾恶其刚正，密劾绶，罚谷千斛。寻升
佥都御史，巡抚云中。练军士，理屯田，增池堑，逐贪暴，
军声大振。卒，赐谕祭。”